ສະພາ ຄວາມໝັ້ນຄົງ ສປຊ ສົ່ງຄຳເຕືອນ ທີ່ຈະແຈ້ງ ໄປຍັງຊີເຣຍ (ເບິ່ງສະໄລດ໌)
ເລຂາທິການໃຫຍ່ ສະຫະປະຊາຊາດ ກ່າວວ່າ ສະພາຄວາມໝັ້ນຄົງ ໄດ້ສົ່ງຄຳເຕືອນ ທີ່ຈະແຈ້ງ ໄປຍັງຊີເຣຍ.
ທ່ານພັນກິມູນ ເລຂາທິການໃຫຍ່ສະຫະປະຊາຊາດກ່າວວ່າ ສະພາຄວາມໝັ້ນຄົງໄດ້ສົ່ງຄຳເຕືອນອັນຈະແຈ້ງ ໃນການຮັບຮອງເອົາເອກະສານສະບັບນຶ່ງທີ່ບໍ່ມີຂໍ້ຜູກມັດ ຮຽກຮ້ອງໃຫ້ລັດຖະບານຊີເຣຍແລະພວກຝ່າຍຄ້ານຈັດຕັ້ງປະຕິບັດແຜນການຍຸດຕິບັນຫາຂັດແຍ່ງທີ່ນອງ ເລືອດກັນໃນປະເທດນັ້ນ ໃນການຖະແຫຼງ ຢູ່ທີ່ມາເລເຊຍນັ້ນ ທ່ານພັນກິມູນກ່າວວ່າ ສະພາຄວາມໝັ້ນຄົງຮຽກຮ້ອງໃຫ້ຕັ້ງເງື່ອນໄຂທີ່ບໍ່ມີຄວາມຜິດພາດຂຶ້ນເພື່ອ ໃຫ້ຍຸດຕິຄວາມຮຸນແຮງແລະການລະເມີດສິດທິມະນຸດທຸກຢ່າງໃນຊີເຣຍນັ້ນ ສະພາຄວາມໝັ້ນຄົງໄດ້ຮັບຮອງເອົາອັນທີ່ເອີ້ນວ່າ ຖະແຫຼງການປະທານາທິບໍດີສະບັບນຶ່ງ ຂົ່ມຂູ່ຊີເຣຍດ້ວຍບາດກ້າວຕ່າງໆທີ່ບໍ່ແຈ້ງໃຫ້ຮູ້ຢ່າງເຈາະຈົງຕື່ມອີກໃນອະນາຄົດ ຖ້າຊີເຣຍບໍ່ຍອມຮັບເອົາຂໍ້ສະເໜີສັນຕິພາບ 6 ຂໍ້ຂອງທ່ານໂກຟີອັນນັນ ທູດພິເສດຂອງນາໆຊາດນັ້ນ ແຜນການດັ່ງກ່າວຮຽກຮ້ອງໃຫ້ມີການຢຸດຍິງ ເປີດການໂອ້ລົມສົນທະນາດ້ານການເມືອງລະຫວ່າງລັດຖະບານແລະພວກຝ່າຍຄ້ານ ແລະອະນຸຍາດໃຫ້ພວກອົງການຊ່ອຍເຫຼືອດ້ານມະນຸດສະທໍາເຂົ້າໄປໃນປະເທດໄດ້ ເນື້ອໄນໃຈຄວາມຂອງຮ່າງເອກະສານທີ່ຝຣັ່ງເປັນຜູ້ສະເໜີຂຶ້ນ ທີ່ທາງວີໂອເອໄດ້ຮັບມາ ກ່ອນນັ້ນ ໃຫ້ການສະໜັບສະໜຸນຢ່າງເຕັມສ່ວນຕໍ່ຄວາມພະຍາຍາມຕ່າງໆຂອງທ່ານ ອັນນັນເພື່ອໃຫ້ມີການຍຸດຕິໃນທັນທີຄວາມຮຸນແຮງແລະການລະເມີດສິດທິມະນຸດທຸກ ຢ່າງໃນຊີເຣຍນັ້ນ ທີ່ກຸງວໍຊິງຕັນ ໃນວັນພຸດວານນີ້ ລັດຖະມົນຕີຕ່າງປະເທດສະຫະລັດ ທ່ານນາງຮີນລາຣີ ຄລິນຕັນ ໄດ້ກ່າວຊົມເຊີຍສະພາຄວາມໜັ້ນຄົງທີ່ໄດ້ອອກຖະແຫຼງການທີ່ແຂງແຮງຕໍ່ຊີ ເຣຍແລະເຕືອນລັດຖະບານຂອງປະທານາທິບໍດີ Bashar al-Assad ໃຫ້ຈັດຕັ້ງປະຕິ ບັດຕາມແຜນການດັ່ງກ່າວ